paragraph_text: mini|desno|250px|Relikvijarni križ od morževe bjelokosti iz 11. stoljeća (Muzej Victoria & Albert) Anglo-saska umjetnost, umjetnost nastala u anglo-saskom razdoblju engleske povijesti, počevši od stila iz seobenog razdoblja koji su Anglo-Sasi donijeli sa sobom s kontinenta u 5. stoljeću. Konac je 1066. godine s normanskim osvajanjem velike anglo-saske države-nacije čija je sofisticirana umjenost bila utjecajna u većem dijelu sjeverne Europe. Dva razdoblja izvanrednog dosega bila su u 7. i 8. stoljeću, s obradom kovine i dragulja iz Sutton Hooa i niza veličanstvenih oslikanih rukopisa i završnog razdoblja koje je nastupilo poslije oko 950. godine, kad je nastupilo oživljenje engleske kulture nakon svršetka vikinškihinvazija. Do vremena osvajanja pomak ka romanici bio je skoro gotov. Važna središta umjetnosti bila su usredotočena na krajnjim dijelovima Engleske, u Northumbriji, posebice u ranom razdoblju, te Kraljevstvu Zapadnih Sasa i Kentu na južnoj obali.